Bab 9. Yèn pinuju dhèrèk wiyos dalêm Jumungahan, panganggone prikônca Pangulu, Panèwu Mantri sapangisor kang kabênêr dhèrèk, kayadene yèn seba Sênèn Kêmis, ananging padha nganggo kulambi sikêpan gêdhe saka lakên ijo, kang wus kalilan manganggo calana, padha calanan, dene prikônca Lurah Bêkêl Jajar panurung, panganggone lastari kaya ing adat, andhèrèk wiyosan dalêm Jumungahan, mung Pangulu Lurah Suranata manganggo dulban.